"ህወሓት ዕድለኛ ውድብ እያ ምኽንያቱ ከምቲ ኣብ ኣብ ሱሳታት መንእሰይ ኣለኹልኪ ዝብላ ዝነበረ፡ ደጊሙ ሎሚ ምሳኺ ኣብ ጎንኺ ኣለና ኢሉ ድጋፉ ይገልጸላ ኣሎ" ዝበለ ኣቶ ሙሉብርሃን ማሾ እዚ ዕድል ውሕሉል ብዝኾነ ኣካይዳ መሪሓ ህዝቢ ትግራይ ናብ ዝብህጎ ጸፍሒ ምዕባለ ከምእትወስዶ ተስፋ ሰኒቑ ይጽበ ከምዘሎ ኣረዲኡ። "ከም ሓደ ትግራዋይ ሰዓቱ'ድኣ ዘይኣኸለ ከይኸውን እምበር ባህገይ ትግራይ ሃገር ኮይና ምርኣይ እዩ። ዘላቒ መፍትሒ ኮይኑ ዝስመዐኒ እውን ትግራይ ሃገር እንተኾይና ጥራይ እዩ" ዝብል ጽኑዕ መርገጺ ዝሓዘ ሙሉብርሃን ናቱ ባህጊ ምስ እዋናዊ ትግራይ ገጦምዋ ዘሎ ናይ 'ከበባ' ስምዒት ተታሓሒዙ ዝተፈጠረ እንተይኮነስ "ካብ ቀደመይ ተጋደልቲ ህወሓት ኣልውሃ ሓሊፎም ክሳብ ኣምቦን ወለጋን እንትቃለሱ ወዮ ደርጊ ጠቕሊሉ ክጠፍእ ስለዝነበሮ ቅቡል ገይረዮ እምበር፡ እቶም ኣብ ኢትዮጵያ ዘለዉ ካልኦት ህዝብታት መሻርኽትና ኮይኖም ኣይስመዕኑን'ዮም" ድሕሪ ምባል ትግራይ ሃገር ኮይና ክርኢ ከምዝሓልም ይዛረብ። ህወሓት ኣብ ዝሓለፉ 6 ዓመታት ምስ ህዝቢ ተወሃሂድካ ናይ ምስራሕ ዓቕሙ ደኺሙ ምስ ህዝቡ ዘለዎ ርክብ እናማህመነ ዝመጽኣሉ ኣጋጣሚ እዩ ተፈጢሩ ዝብል ገምጋም ዘለዎ ዶክተር ኣሰፋ ብግድኡ ኣብ ትግራይ ካብ ካልኦት ከባቢታት ኢትዮጵያ ናይ ከተማታት ምስፍሕፋሕ መጠን ልዑል ስለዝኾነ ምስ እዚ ተዛሚዱ ነቲ ካብ መርየቱ ዝመዛበል ሓረስታይ ዝግብኦ መጠን ካሕሳ ከፊልካ ሰናይ ምምሕዳር ኣብ ምዕሳል ካብቶም ፈተናታት ምምሕዳር ትግራይ ከምዝኾነ ርዱእ ከምዝኾነ ሓቢሩ። ኣብ ምሕደራ ከተማታት ብፍላይ ኣብ ቀረብ ማይን መብራህትን ከምኡ እውን ኣብ ዘበነ ኢህወዴግ ተማሂሩ ስራሕ ዝሰኣነ መዓት መንእስይ ኣሎ። ነዚ ዕድል ስራሕ ፈጢርካ ጸጸግዑ እንተዘይኣትሒዝካዮ እቲ ኣብ ክልላት ኦሮምያን ኣምሓራን ዘጋጠመ ናዕብን ዓመጽን ኣብ ትግራይ እውን ከምዘየጋጥም ዋላ ሓንቲ መረጋገጺ ከምዘየለ የጠንቅቕ። ኣሽንኳይ'ዶ ከም ህዝቢ ትግራይ ዝኣመሰለ ናይ ነዊሕ ዘበን ስልጣነን ታሪኽን ዘለዎ፣ ናይ ባዕሉ ቋንቋ ፊደልን ዝውንን ስሙር ህዝቢ ካሊእ ተመሳሳሊ ታሪኻዊ ድሕረ ባይታ ዘይብሉ ህዝቢ እውን እንትጥቃዕ ናብ ሓደ ክእከብ ምኽኣሉ ዘገርም ከምዘይኮነ ዘዘኻኽር ዶክተር ኣሰፋ ፍስሃ፡ ኣብ ኣውሮጳ ብሄራዊ ስምዒታት ብዝግባእ ስለዘይተመርሐ ናብ ፋሺዚም ገጹ ዝኸደሉ ኩነታት ስለዝነበረ ኣብዚ ሕዚ እዋን ኣብ ትግራይ ኣጋጢሙ ዘሎ ብሄራዊ ስምዒት ንልምዓትን ምዕባለን ድኹዒ እዩ ግን ድማ ብዝግባእ ክምራሕ ከምዘለዎ ምዒዱ። መግለጺ ስእሊ, መራሕቲ ህወሓት ኣብ ጉባኤ እቲ ውድብ ህወሓት ኣብ ትግራይ ኣብ ቀጻሊ መረጻ 100 ምኢታዊት ከምእትስዕር ዘጠራጥር ኣይኮነን ይኹን እምበር ድሕሪ እቲ መረጻ ፖለቲካዊ ስነ ሓሳብ ናይ ምቕያርን ንፉዓት መራሕቲ ናብ ቕድሚት ኣምጺኣ ትግራይ ናይ ምምራሕን ኩነታታ ድኹም ስለዝኾነ መራሒት ትግራይ ኮይና ናይ ምቕጻል ዕድላ ኣዝዩ ዝጸበበ ከምዝኾነ ዝትንትን ምሁር ፖለቲካል ሳይንስ ዩኒቨርስቲ ዓድግራት ኣቶ ግርማይ ታደለ እዩ። "ብሄራዊ ረብሓ ትግራይ ዝጠቅም ፕሮግራም ቀሪጽና ንንቀሳቐስ ስለዘለና ህወሓት ኣብ ልዕሊ ህዝቢ ትግራይ ነጊሳ እትቕጽለሉ ኩነታት ኣይክህሉን'ዩ። ብስሩ እውን ወጢርና እንተሰሪሒናሉ ኮይንና ህወሓት ኣብ ክልተ ሰለስተ መረጻታት ክትሰዓር ትኽእል እያ" ይብል ኣቦ መንበር ሳልሳይ ወያነ ትግራይ ኣቶ ሃያሉ ጎድፋይ ብወገኑ። ህዝባዊ ወያነ ሓርነት ትግራይ ዝተመስረተትሉ መበል 45 ዓመት ልደታ ጽባሕ ዕለት 11 ለካቲት ድሙቕ ብዝኮነ መገዲ ንምኽባር ትሸባሸብ ኣላ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ኣባይ ጸሃየ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
